אשל הופיע בקונצרטים ומופעי חזנות רבים והוציא מספר תקליטים ובהם הוא משמיע פרקי חזנות ושירה . בן תקליטיו - "תערב לפניך" הכולל - פרקי תפילה ושירים ביידיש בליווי מקהלה והתקליט "ונעימות יתנו" -ובו תפילות סליחות ראשונות כפי שהוקלטו בבית הכנסת "היכל מאיר בתל אביב. חלק מפרקי התפילה והשירה בתקליטיו של אשל הולחנו או עובדו על ידו.
לאחר יציאתו לגמלאות עיקר עיסוקו היה הכשרת דור צעיר של חזנים. בין תלמידיו: החזנים מרדכי סובול, יצחק מאיר הלפגוט, אריק וולהיים, יהודה רוטנר ועוד.
בשנות ה-60 הצטרף אשל כחבר למושב חמ"ד והתגורר בו עד מותו. נפטר ב-4 במרס 2006 בגיל 94 והובא למנוחות בבית העלמין האזורי שליד מושב אחיעזר. על מצבתו נכתב: "פ.נ החזן העולמי מנעים לבית ישראל בתפילותיו ר' יצחק אשל (פרידלנדר)".
משפחתו.
היה נשוי ליעל (הילדה) לבית משפחת חיים ומלכה שתיל ולהם שני ילדים, יהודה ומלכה.
מג'ונגזאורוס
מג'ונגזאורוס (שם מדעי: Majungasaurus) הוא סוג של דינוזאור טורף מקבוצת התרופודה שחי במדגסקר לפני 66–70 מיליון שנה, עד הכחדת הקרטיקון הגדולה. הוא קרוי על שם הימצאו בקרבת העיר המלגשית מאהאז'אנגה.
דינוזאור זה הגיע לאורך 6–7 מטר ולמשקל של 1–1.5 טון. הוא היה טורף מהיר עם רגליים אחוריות ארוכות וקדמיות קצרות, לסתות קצרות ורעמת קוצים. במראהו הדינוזאור הזכיר את הצרטוזאורוס של תקופת היורה והיה קרובו של הקרנוטאורוס מהקרטיקון של אמריקה הדרומית. מבנה הגולגולת היה חזק מאוד, מזכיר מעט כיפת גולגולת של פכיצפלוזאורוס אך קצר יותר ועם עיטורי קרניים. השינים היו קצרות וחזקות, דומות לשיני צבוע.
הוא חי במדגסקר של תקופת הקרטיקון וטרף דינוזאורים כמו הזאורופודה רפטוזאורוס. נמצאו גם הוכחות לקניבליות אצלו. ייתכן גם שהוא אכל נבלות או הבריח טורפים קטנים יותר מטרפם.
מהומות ויגסטוק 1998
רוגופס
רוּגוֹפְּס (שם מדעי: Rugops; מילולית: "פני קמטים") הוא סוג של דינוזאור טורף מקבוצת הצרטוזאוריה. הוא חי באפריקה לפני 95 מיליון שנה. סוג זה תואר ב-2004 במדינת ניז'ר בידי החוקר פול סרנו והוא כלל מין יחיד - ""Rugops primus".
נמצאה רק גולגולת של הרוגופס במדינת ניז'ר וממנה שיערו שאורכו היה 6 מ' ומשקלו עד 750 ק"ג. יש חוקרים שאומרים שאורכו היה 5.5 מ' ומשקלו 400 ק"ג. הייתה לו גולגולת קצרה עם זיזים וקרניים מלמעלה. ככל הנראה היו לו זרועות קצרות מאוד ששימשו לאיזון.
ככל הנראה הוא היה אוכל נבלות בעיקרו או שצד יצורים איטיים. מבנה הלסתות לא התאים ללחימה חזקה.
דמויי-תנינאים
תיאטרון זיקית
תיאטרון רב תרבותי הגליל – זיקית הוא תיאטרון רב תרבותי ישראלי אשר מציג אמנות בין תחומית, בעיקר חזותית.
היסטוריה.
תיאטרון זיקית נוסד בשנת 2003 על ידי פבלו אריאל, שמשמש גם כמנהלו האמנותי. תחילתו בשיתוף פעולה של אריאל עם המוזיקאי נאסים דקואר, שהוליד את ההצגה הראשונה "שכנים" בשנת 2003, בה השתתף גם המוזיקאי ווסים בשארה. עיקר עיסוקו האמנותי של התיאטרון הוא בסוגיות רלוונטיות מחיי היום יום והמציאות בישראל. מרבית ההצגות שעולות במסגרתו הן חזותיות, תוך שימוש מינימלי במלל. השפה החזותית המאפיינת את התיאטרון כוללת בובות, חפצים, תנועה ומחול, צלליות, מגזרות נייר, מוזיקה, תאורה וכדומה.
ההנחה העומדת בבסיס הרעיון מאחורי אמנות זו, היא כי הצגות תיאטרון צריך לא רק להבין, אלא גם ובעיקר להרגיש. מבחינה זו, שואף התיאטרון לכך שהצופים יהיו חלק מהצגה: על אף שבמשך ההצגה הם לכאורה פסיביים לחלוטין, המטרה היא שהקהל ימצא עצמו מעניק פרשנויות שונות משלו למופע שראה, וכמו כן ישלים את החלקים החסרים בו. התיאטרון פונה לקהל בינלאומי, והשימוש בשפה חזותית אוניברסלית יחד עם מיעוט השימוש במלל, מאפשרים לדוברי שפות שונות ליהנות מההצגה באותו אופן. במסגרת התיאטרון עולות הצגות למבוגרים ולילדים, וכמו כן מתקיימות בו סדנאות לקבוצות מגוונות בנושאי תנועה, הפעלת בובות, משחק, אימפרוביזציה ושימוש בחפצים.
משנת 2004 מופיע התיאטרון בפסטיבלים שונים בישראל. עם הפסטיבלים בהם לוקח תיאטרון זיקית חלק פעיל נמנים פסטיבל עכו, הפסטיבל הבינלאומי לתיאטרוני בובות בירושלים ופסטיבל חיפה להצגות ילדים. מדי שנה אף יוצא התיאטרון לסיבובי הופעות בחו"ל בפסטיבלים ובאירועי תיאטרון שונים, בהם אפשר למנות את תיאטרון מארש בסן פרנסיסקו, בית האמנות בסינגפור, המרכז לאמנויות הבמה בכרונינגן, הולנד, פסטיבל בינלאומי לאומנויות בצ'יוואווה, מקסיקו, פסטיבל בינלאומי לתיאטרוני ילדים במינסק, בלארוס, ופסטיבלים נוספים באנגליה, בולגריה, סרביה, ספרד, אוסטריה, צ'כיה, טורקיה, ארגנטינה, פרגוואי, קולומביה והרפובליקה הדומיניקנית.
בשנת 2017 העלה התיאטרון את הפסטיבל הדו-לשוני הראשון לתיאטרון בובות, "בובות בצפון", בשיתוף עם תיאטרון חיפה. במסגרת הפסטיבל עלו שלוש הצגות ילדים בעברית ובערבית במטרה ליצור חוויה תרבותית משותפת.
התיאטרון שוכן באזור התעשייה תפן שבגליל המערבי.
פרסים.
לאורך השנים זכה תיאטרון זיקית בפרסים רבים על פעילותו האמנותית, בישראל ומחוצה לה:
גאוסטרנברגיה
גאוסטרנברגיה (שם מדעי: Geosternbergia) הוא זוחל קדום מעופף מסדרת הפטרוזאוריה שהיה קרוב לפטרנודון ודומה לו מאוד. שניהם היו מגדולי הפטרוזאורים, והם חיו בתקופת הקרטיקון. מאובניו נמצאו באמריקה הצפונית.
מוטת כנפיו הגיעה ל-7.25 מטרים. נמצאה לסת תחתונה של בוגרים שהייתה ארוכה מאוד והגיעה לאורך 1.2 מטרים. לא היו לו שיניים כלל. מעל ראשו הייתה קרן או כרבולת ארוכה שפנתה אחורה ושימשה לאיזון, וככל הנראה גם לתצוגה. הקרן הייתה מעט יותר זקופה מקרנו של הפטרנודון. לנקבות הייתה קרן קצרה יותר והן היו קטנות מהזכרים.
ככל הנראה, דמה שטח המחיה של הגאוסטרנברגיה לזה של הפטרנודון, מעל חופי ימים, מהם הוא שלה דגים במקורו הגדול וקינן בראשי הצוקים בקבוצות גדולות.
מוזיקה נסיונית
רוק נסיוני
רוק אקספרימנטלי
החברה למוזיקה יהודית
החברה למוזיקה יהודית עממית
האגודה למוזיקה עממית יהודית
האגודה למוזיקה יהודית עממית
אדם אדלמן
אדם אדלמן (באנגלית: Adam (AJ) Edelman; נולד ב-14 במרץ 1991) הוא ספורטאי אולימפי ישראלי ממוצא אמריקאי המייצג את ישראל בענף מזחלות סקלטון.
ביוגרפיה.
אדלמן נולד בברוקליין למשפחה יהודית מסורתית. ב-2006 ביקר לראשונה ישראל ושהה בה בזמן מלחמת לבנון השנייה. בשנת 2010, לאחר לימודיו באוניברסיטה, הגיע לארץ לשנה על מנת ללמוד בישיבה בבית שמש.
מגיל צעיר שיחק אדלמן בהוקי קרח, אך לאחר שצפה באולימפיאדת ונקובר נחשף לענף מזחלות הסקלטון והחליט שהוא רוצה להתחרות בתחום זה. אדלמן החל להתאמן לבד, בלי מאמן וצוות אימון, בעזרת סרטונים שמצא באינטרנט, ותוך שנים בודדות הפך לספורטאי מקצועני.
החל מ-2015 החל להתחרות בתחרויות בינלאומיות תחת דגל ישראל ובהמשך קיבל אזרחות ישראלית. ב-2016 השתתף באליפות העולם במזחלות שנערכה אינסברוק שבאוסטריה וסיים במקום 31. ב-2017 השתתף באליפות העולם שנערכה באגם המלכים בגרמניה וסיים במקום 35.
בשנת 2018 נכלל אדלמן במשלחת ישראל לאולימפיאדת פיונגצ'אנג לאחר שדורג במקום ה-34 בדירוג העולמי לגברים ב-14 בינואר 2018 והוגדר כמחליף במקום השני לזכאות למקום בתחרות מזחלות סקלטון. אדלמן יהיה לנציג הישראלי הראשון שיתחרה בענף הסקלטון במשחקי החורף האולימפיים לאחר ששווייץ ואוסטריה ויתרו על זכאות לשליחת ספורטאי אחד לתחרות.
אדלמן הוא מהנדס מכונות בהכשרתו, לאחר שסיים לימודים ב-MIT.
המוזיקה היהודית
מחנה הפליטים אל-אמערי
מחנה הפליטים אל-אמערי (בערבית: مخيّم الأمعري) הוא מחנה פליטים פלסטינים בנפת רמאללה ואל-בירה, כ-2 ק"מ מדרום לאל-בירה, בדרום השומרון. לפי נתוני הלשכה הפלסטינית המרכזית לסטטיסטיקה, נכון לשנת 2016 היו רשומים במחנה אל-אמערי 12,155 פליטים.
במחנה הפליטים יש שני בתי ספר – בבית הספר לבנים כ-1250 תלמידים, ובבית הספר לבנות כ-970 תלמידים.
המלחין והמנצח רמזי אבו רדואן גדל במחנה הפליטים אל-אמערי.
היסטוריה.
מחנה אל-אמערי הוקם בשנת 1949 על שטח של כ-90 דונמים בגבולות המוניציפליים של אל-בירה. ב-1957 הוחלפו כל אוהלי המחנה במבני בטון. כמו רוב מחנות הפליטים בגדה המערבית, תושבי אל-אמערי סובלים מצפיפות ומתשתיות ביוב ומים ירודות. בעקבות הסכמי אוסלו נמצא המחנה בשטח A שבשליטת הרשות הפלסטינית. בזמן האינתיפאדה השנייה פשט צה"ל על המחנה מספר פעמים, הרס בתים רבים ואסר עשרות מתושבי המחנה.
בשנת 2016 ייסד הגנגסטה ראפר הגרמני "קולגה" את "בית הספר לחינוך ע"ש קולגה", המספק שירותי חינוך לילדים החיים במחנה.
קבוצת הכדורגל.
קבוצת הכדורגל של מחנה אל-אמערי, "מרכז שבאב אל-אמערי", זכתה באליפות ליגת העל הפלסטינית בעונת 11–2010, וייצגה את הרשות הפלסטינית בתחרויות אזוריות ובינלאומיות.
געזעלשאפט פאר אידישע פאלקס-מוזיק
געזעלשאפט פאר אידישע פאלקסמוזיק
געזעלשאפט פאר יידישע פאלקס-מוזיק
געזעלשאפט פאר יידישע פאלקסמוזיק
1708 בצרפת
שנת 1708 בצרפת הייתה השנה בה צרפת ציינה 721 שנות לאום.
יהודה ברגזאלץ
יהודה ברגזלץ
משפט הרצח של או. ג'יי. סימפסון
משפט הרצח נגד או. ג'יי. סימפסון הוא משפט פלילי שנערך בבית המשפט המחוזי של לוס אנג'לס, ובו או. ג'יי. סימפסון, כוכב הפוטבול האמריקאי (ה-NFL) וכוכב נערץ של עולם הבידור, נשפט בחשד שב-12 ביוני 1994 רצח שניים, את אשתו לשעבר ניקול בראון סימפסון, ואדם נוסף בשם רון גולדמן.